ประกาศคณะกรรมการพิจารณาการทุ่มตลาดและการอุดหนุนประกาศคณะกรรมการพิจารณาการทุ่มตลาดและการอุดหนุนเรื่องการตอบโต้การทุ่มตลาดสินค้าเหล็กลวดคาร์บอนสูงรวมถึงเหล็กลวดคาร์บอนสูงที่เจือธาตุอื่นที่มีแหล่งกำเนิดจากสาธารณรัฐประชาชนจีนพ.ศ. ๒๕๕๗ ตามที่ได้มีประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าเหล็กลวดคาร์บอนสูงรวมถึงเหล็กลวดคาร์บอนสูงที่เจือธาตุอื่นที่มีแหล่งกำเนิดจากสาธารณรัฐประชาชนจีนพ.ศ. ๒๕๕๖ ลงวันที่ ๘ สิงหาคม พ.ศ. ๒๕๕๖กำหนดให้เรียกเก็บอากรชั่วคราวหรือหลักประกันการชำระอากรชั่วคราวจากการนำเข้าสินค้าเหล็กลวดคาร์บอนสูงรวมถึงเหล็กลวดคาร์บอนสูงที่เจือธาตุอื่นที่มีแหล่งกำเนิดจากสาธารณรัฐประชาชนจีนในอัตราร้อยละ ๑๖.๑๔ ถึงร้อยละ ๓๓.๙๘ ของราคา ซี ไอ เอฟและเพื่อประโยชน์ต่ออุตสาหกรรมส่งออกให้เรียกเก็บอากรชั่วคราวจากการนำเข้าสินค้าดังกล่าวที่นำเข้ามาผลิตเพื่อการส่งออกในอัตราร้อยละ๐ ของราคา ซี ไอ เอฟ นั้นคณะกรรมการพิจารณาการทุ่มตลาดและการอุดหนุนได้มีคำวินิจฉัยชั้นที่สุดเมื่อวันที่๓๐ เมษายน พ.ศ. ๒๕๕๗ว่ามีการทุ่มตลาดสินค้าเหล็กลวดคาร์บอนสูงรวมถึงเหล็กลวดคาร์บอนสูงที่เจือธาตุอื่นที่มีแหล่งกำเนิดจากสาธารณรัฐประชาชนจีนและก่อให้เกิดความเสียหายอย่างสำคัญแก่อุตสาหกรรมภายในตามมาตรา ๑๙ (๑)แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒จึงมีมติให้เรียกเก็บอากรตอบโต้การทุ่มตลาดเพื่อขจัดความเสียหายที่เกิดขึ้นจากการนำเข้าสินค้าดังกล่าวอาศัยอำนาจตามความในมาตรา ๔๙ มาตรา ๕๑ มาตรา ๕๗ และมาตรา ๗๓ (๑)แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ คณะกรรมการพิจารณาการทุ่มตลาดและการอุดหนุนออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าเหล็กลวดคาร์บอนสูงรวมถึงเหล็กลวดคาร์บอนสูงที่เจือธาตุอื่นที่มีแหล่งกำเนิดจากสาธารณรัฐประชาชนจีนพ.ศ. ๒๕๕๗ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปเป็นระยะเวลา๕ ปีข้อ ๓ ให้เรียกเก็บอากรตอบโต้การทุ่มตลาดจากการนำเข้าสินค้าเหล็กลวดคาร์บอนสูงรวมถึงเหล็กลวดคาร์บอนสูงที่เจือธาตุอื่นมีลักษณะเป็นท่อนและเส้นที่ได้จากการรีดร้อน ขดเป็นม้วนอย่างไม่เป็นระเบียบมีภาคตัดขวางเป็นวงกลมวัดเส้นผ่าศูนย์กลางได้น้อยกว่า ๑๔ มิลลิเมตร มีคาร์บอนตั้งแต่ร้อยละ๐.๗๖ แต่ไม่เกินร้อยละ ๐.๙๒ โดยน้ำหนัก ภายใต้พิกัดอัตราศุลกากรประเภทที่ ๗๒๑๓.๙๑๙๐.๐๒๑๗๒๑๓.๙๑๙๐.๐๒๒ ๗๒๑๓.๙๑๙๐.๐๓๐ ๗๒๑๓.๙๑๙๐.๐๓๑ ๗๒๑๓.๙๑๙๐.๐๙๐ ๗๒๒๗.๙๐๐๐.๐๑๔ และ๗๒๒๗.๙๐๐๐.๐๙๐ ที่มีแหล่งกำเนิดจากสาธารณรัฐประชาชนจีน ในอัตราดังต่อไปนี้(๑) ร้อยละ ๕.๑๗ ของราคา ซี ไอ เอฟ สำหรับสินค้าที่ผลิตจาก Zhangjiagang Shajing Steel Co., Ltd. และ Zhangjiagang Hongxing High Wire Co., Ltd. และส่งออกโดยJiangsu Shagang International Trade Co., Ltd.(๒) ร้อยละ ๑๐.๓๘ ของราคา ซี ไอ เอฟ สำหรับสินค้าที่ผลิตและส่งออกจากQingdao Iron & Steel Co., Ltd.(๓) ร้อยละ ๕.๗๘ ของราคา ซี ไอ เอฟ สำหรับสินค้าที่ผลิตจาก Benxi Beiying Iron and Steel Group Co., Ltd. และส่งออกโดย Benxi Beiying Iron and Steel Group Imp. And Exp. Corp. Ltd.(๔) ร้อยละ ๓๓.๙๘ ของราคา ซี ไอ เอฟ สำหรับสินค้าที่ผลิตหรือส่งออกจากรายอื่นข้อ ๔ ให้เรียกเก็บอากรตอบโต้การทุ่มตลาดจากการนำเข้าสินค้าเหล็กลวดคาร์บอนสูงรวมถึงเหล็กลวดคาร์บอนสูงที่เจือธาตุอื่นตามที่ระบุไว้ในข้อ ๓ ที่มีแหล่งกำเนิดจากสาธารณรัฐประชาชนจีน ในอัตราร้อยละ ๐ของราคา ซี ไอ เอฟ ในกรณีดังต่อไปนี้(๑) กรณีที่สินค้าดังกล่าวมีขนาดเส้นผ่าศูนย์กลางตั้งแต่ ๑๓มิลลิเมตรขึ้นไปแต่น้อยกว่า ๑๔ มิลลิเมตร(๒)กรณีที่ผู้ประกอบอุตสาหกรรมและผู้ประกอบการค้าเพื่อส่งออกนำสินค้าดังกล่าวเข้ามาในราชอาณาจักรและนำเข้าไปในเขตอุตสาหกรรมส่งออกเพื่อใช้ในการผลิตสินค้าหรือเพื่อการค้าเพื่อการส่งออกภายใต้กฎหมายว่าด้วยการนิคมอุตสาหกรรมแห่งประเทศไทยหรือกรณีที่ผู้ได้รับการส่งเสริมตามกฎหมายว่าด้วยการส่งเสริมการลงทุนนำสินค้าดังกล่าวเข้ามาผลิตเพื่อการส่งออกภายใต้กฎหมายว่าด้วยการส่งเสริมการลงทุนหรือกรณีที่ผู้นำสินค้าดังกล่าวเข้ามาผลิตเพื่อการส่งออกภายใต้กฎหมายว่าด้วยศุลกากรการเรียกเก็บอากรตอบโต้การทุ่มตลาดในอัตราร้อยละ ๐ ของราคา ซี ไอ เอฟตาม (๒) ต้องปฏิบัติให้เป็นไปตามหลักเกณฑ์ วิธีการและเงื่อนไขในการยกเว้นอากรขาเข้าเพื่อการส่งออกตามที่กฎหมายว่าด้วยการนั้นกำหนดแล้วแต่กรณีข้อ ๕ บรรดาอากรชั่วคราวที่เรียกเก็บหรือหลักประกันการชำระอากรชั่วคราวที่วางไว้ระหว่างที่มีการใช้มาตรการชั่วคราวตามประกาศคณะกรรมการพิจารณาการทุ่มตลาดและการอุดหนุนเรื่อง การตอบโต้การทุ่มตลาดสินค้าเหล็กลวดคาร์บอนสูงรวมถึงเหล็กลวดคาร์บอนสูงที่เจือธาตุอื่นที่มีแหล่งกำเนิดจากสาธารณรัฐประชาชนจีนพ.ศ. ๒๕๕๖ ลงวันที่ ๘ สิงหาคม พ.ศ. ๒๕๕๖ให้เรียกเก็บเป็นอากรตอบโต้การทุ่มตลาดตามประกาศนี้กรณีที่ผู้นำเข้าได้ชำระอากรชั่วคราวไว้เกินกว่าอัตราอากรตอบโต้การทุ่มตลาดที่เรียกเก็บตามข้อ๓ และข้อ ๔ (๑) ให้คืนผลต่างของอากรส่วนที่เกินนั้นแต่ถ้าผู้นำเข้ารายใดได้วางหลักประกันการชำระอากรชั่วคราวไว้เมื่อผู้นำเข้ารายนั้นได้ชำระอากรตอบโต้การทุ่มตลาดในอัตราที่กำหนดตามประกาศนี้แล้วให้คืนหลักประกันดังกล่าวแก่ผู้นำเข้าข้อ ๖ ผู้ใดไม่พอใจคำวินิจฉัยชั้นที่สุดของคณะกรรมการตามประกาศนี้ให้อุทธรณ์คำวินิจฉัยดังกล่าวต่อศาลทรัพย์สินทางปัญญาและการค้าระหว่างประเทศได้ภายใน๓๐ วันนับแต่วันได้รับแจ้งคำวินิจฉัยประกาศณ วันที่ ๑๒ พฤษภาคม พ.ศ. ๒๕๕๗นิวัฒน์ธำรงบุญทรงไพศาลรัฐมนตรีว่าการกระทรวงพาณิชย์ประธานคณะกรรมการพิจารณาการทุ่มตลาดและการอุดหนุนปริยานุช/ผู้จัดทำ๒๖ พฤษภาคม๒๕๕๗จุฑามาศ/ผู้ตรวจ๓ มิถุนายน๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๗๘ ง/หน้า ๒๖/๑๖ พฤษภาคม ๒๕๕๗